ตำรวจตรวจสอบรถต้องสงสัย ชนเด็ก 9 ขวบเสียชีวิตในปทุมธานี
ตำรวจศูนย์พิสูจน์หลักฐาน เขต 1 ตรวจสอบรถยนต์กระบะต้องสงสัย ชน ด.ช.จักรินทร์ พรมศร วัย 9 ขวบ เสียชีวิตในจังหวัดปทุมธานี ขณะปั่นจักรยานไปหาแม่ที่โรงพยาบาล เมื่อ 2 วันก่อน หลังมีผู้แจ้งเบาะแสพบรถลักษณะคล้ายกัน จอดซ่อมที่อู่รถยนต์แห่งหนึ่ง ในอำเภอคลองหลวง เมื่อคืนที่ผ่านมาเจ้าหน้าที่ ได้นำรถจักรยานสีแดง ของเด็ก มาเปรียบเทียบ กับสีที่ติดบริเวณรอยชนด้านหน้ารถยนต์กระบะ พบว่า มีสีใกล้เคียงกับสีรถจักรยาน และพบว่าบริเวณไฟหน้ารถด้านซ้าย มีร่องรอยเปลี่ยนกรอบไฟใหม่ และฝากระโปรง มีรอยขัดโป๊วสี ตำรวจเตรียมสอบปากคำเจ้าของอู่ซ่อมรถ เพื่อหาหลักฐานเศษวัสดุของรถยนต์กระบะที่เสียหาย และติดต่อเจ้าของรถ หากไม่เข้าให้ปากคำจะออกหมายเรียกต่อไปสำหรับ ศพของ ด.ช.จักรินทร์ ยังเก็บที่โรงพยาบาลปทุมธานี เพราะยังไม่มีญาติมาติดต่อขอรับไปบำเพ็ญกุศล ขณะที่แม่ของเด็กยังนอนพักรักษาอาการป่วยอยู่ที่สถาบันศูนย์มะเร็งคลอง 10
 ตำรวจพิสูจน์หลักฐาน ตรวจสอบรถยนต์กระบะต้องสงสัย ชนเด็กวัย 9 ขวบ เสียชีวิต ในจังหวัดปทุมธานี หลังมีผู้แจ้งเบาะแส
กระบะ,ปทุมธานี,อู่รถยนต์,โรงพยาบาล